ITD มือขึ้น! คว้างานก่อสร้างใหม่จากกรมทางหลวง มูลค่า 535 ล้านบาท
ITD มือขึ้น! คว้างานก่อสร้างทางหลวงหมายเลข 202 สาย อ.บ้านใหม่ไชยพจน์-อ.พุทไธสง ตอน 1 จ.บุรีรัมย์ จากกรมทางหลวง มูลค่า 535 ล้านบาท โดยมีระยะเวลาก่อสร้าง 810 วัน
19 ม.ค. 2561

บริษัท อิตาเลียนไทย ดีเวล๊อปเมนต์ จำกัด (มหาชน) ITD เปิดเผยว่า เมื่อวันที่ 15 มกราคม 2561 บริษัทได้ร่วมลงนามในสัญญาก่อสร้างกับ สำนักก่อสร้างทางที่ 2 กรมทางหลวง เพื่อดำเนินการก่อสร้างโครงการก่อสร้างทางหลวงหมายเลข 202 สาย อ.บ้านใหม่ไชยพจน์ – อ.พุทไธสง ตอน 1 ระหว่าง กม.92+000.000 กม.107+000.000 จ.บุรีรัมย์
โดยลักษณะงานก่อสร้างประกอบด้วย การก่อสร้างถนนผิวทางคอนกรีตแอสฟัลต์ ระยะทางประมาณ 15 กม. รวมงานระบบระบายน้ำและระบบไฟฟ้าแสงสว่าง มูลค่างาน 534,600,000 บาท (รวมภาษีมูลค่าเพิ่ม) ระยะเวลาก่อสร้าง 810 วัน